|  |  |  |  |  |
| --- | --- | --- | --- | --- |
| Številka: | 43001-375/2020-01 |  | oznaka naročila: | A-115/20 S |
| Datum: | 22.12.2020 |  | MFERAC: | 2431-20-001344/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **PZI ureditve cest R3-716/5637 Lemerje – Grad od km 0+000 do km 0+700 in R3-715/5645 Murska Sobota – Skakovci od km 7+970 do km 10+300** |

**JN007844/2020-B01 - A-115/20; datum objave: 17.12.2020**

**Datum prejema: 21.12.2020   20:48**

**Vprašanje:**

Pozdravljeni  
V projektni nalogi se v tč. 7.3.1, posebni pogoji, navaja, da je za potrebe GGE potrebno predvideti optimalno projektno rešitev sanacije plazu in vseh elementov odvodnjavanja cestnega telesa ter oporne konstrukcije v vplivnem območju plazu. Ali res gre za plaz?  
Naročnika tudi prosimo, da navede dolžino in višino oporne konstrukcije pri kapelici.  
  
Nadalje iz projektne naloge, tč. 7.3.4 izhaja, da so na regionalni cesti 4 obstoječi škatlasti prepusti in 2 na lokalnih cestnih priključkih. Nič pa ni podatkov o stanju teh objektov in morebitni potrebi po zamenjavi le-teh. V specifikaciji naročila se navaja postavka 4.: "Izdelava načrta sanacije prepustov".  
Šele HH analiza z izračunom pretočnih količin poda odgovor, ali je potrebno prepust zamenjati in zgraditi novega, ali je dimenzija ustrezna (s potrebnim nadvišanjem) in se ga torej lahko dogradi za potrebe pločnika.  
Najprej pa je seveda potrebno opraviti detajlni ogled objekta in v kolikor se ugotovi, da je do te mere poškodovan, ali je drugače konstrukcija vizualno neustrezna, se ga nadomesti z novim. Navedena geomehanska in projektantska dela so torej zato prepuščena v fazo projektiranja in se v tej ponudbi ne morejo definirati. V fazi projektiranja se jih predlaga naročniku in sicer kot nepredvidena dela. Še posebej je način dela tak tam, kjer se javno naročilo nanaša direktno na izdelavo PZI projektne dokumentacije, brez predhodne izdelave IZP s terenskimi raziskavami.  
  
Zatorej predlagamo naročniku, da iz specifikacije naročila odstrani post. 4.: "Izdelava načrta sanacije prepustov" iz razloga, saj je obseg del za navedeno postavko nedoločen, nejasen, ponudniki pa iz tega razloga ne bomo na istem imenovalcu, ali pa naj natančno opredeli obseg del za GG elaborat s pogoji temeljenja prepustov in za načrt gradbenih konstrukcij za prepuste. Pri tem naj natančno opiše obseg vseh del in število prepustov, za katere meni, da se zamenjajo ali dogradijo.  
lep pozdrav

**Odgovor:**

Ali je območje plazovito bodo pokazale GGE raziskave. Je pa potrebno strmo območje pod kapelico zaščititi zaradi rekonstrukcije ceste. V ta namen naj se v tč. 5 Specifikacije naročila upošteva izdelavo načrta oporne konstrukcije dolžine 50 m in višine do 5 m.

Postavka št. 4 Specifikacije ponudbe ostane. Ponudniki naj v tej postavki upoštevajo izdelavo načrta novogradnje za vseh 6 navedenih prepustov. Prilagamo spremenjeno specifikacijo naročila.

V tč. 2 Specifikacije ponudbe naj se upošteva poleg preiskav navedenih v tč. 7.3.1 projektne naloge dodatno še izvedbo 6 vrtin – eno vrtino za vsak prepust. V vsaki vrtini se predvidita dva SPT preizkusa (na različnih globinah vrtine, meritve talne vode in drugo). Sondažna vrtina mora segati najmanj do globine 2 m pod ustrezno nosilno podlago, oziroma najmanj do globine 5 m pod koto temeljne konstrukcije.